b'\n_START_ARTICLE_\nSlapovi Ruacana\n_START_PARAGRAPH_\nSlapovi Ruacana so na meji med Namibijo in Angolo na mejni reki Kunene, ki v de\xc5\xbeevnem obdobju tukaj naredi ve\xc4\x8d kot 120 metrov visoko slapi\xc5\xa1\xc4\x8de in te\xc4\x8de v 700 metrov \xc5\xa1iroko sotesko._NEWLINE_Dostop do slapa je iz mesta Ruacana. Neposredno ob slapu je podzemna hidroelektrarna Ruacana. Zgrajena je bila leta 1970 kot del projekta Kunene in je najve\xc4\x8dja elektrarna v Namibiji. Njeni generatorji zagotavljajo velik del namibijske elektri\xc4\x8dne energije._NEWLINE_Uporabo re\xc4\x8dne vode za pridobivanje elektri\xc4\x8dne energije zagotavlja slap. \xc4\x8ceprav je Kunene vse leto vodnata, voda ponuja enkraten spektakel, ki je dobro znana turisti\xc4\x8dna zanimivost, samo kadar so poplave. Po vi\xc5\xa1ini vodne gladine so slapovi celo ve\xc4\x8dji od znanih Viktorijinih slapov._NEWLINE_Do dna slapov vodijo stare betonske stopnice. Ob visokih vodah je spust zaradi velike sile slapov (pr\xc5\xa1enja in toka) ter slabega stanja stopnic zelo nevaren.'